Сеск Фабрегас

Франсеск „Сеск“ Фабрегас Солер () () (роден на  во Аренис де Мар, Каталонија, Шпанија)Francesc Fabregas profile , ESPNsoccernet, accessed 27 June 2009.PLAYER PROFILE , arsenal.com, пристапено 20 мај 2007. — каталонски и шпански фудбалер кој игра во центарот на средниот ред на фудбалскиот клуб Челси и за фудбалската репрезентација на  Шпанија. Фабрегас ја започнал кариерата во академијата на ФК Барселона, но многу брзо потпишал за Арсенал во септември 2003 година. Во првата сезона во Англија не настапувал многу за Топчиите, но по повредите на неколку клучни играчи од средниот ред во сезоната 2004–05, добил повеќе време на теренот. Набргу Цеск станал еден од редовните стартери и плејмејкер. Поставил неколку нови клупски рекорди, добивајќи репутација на добар техничар, со одлично чувство за подавање и клучен дел од составот на Арсенал. Во меѓународниот фудбал првпат дебитирал за составот на Шпанија за играчи до 17 години на Светското Првенство во Финска. Благодарејќи на неговите добри настапи за клубот, бил повикан да игра за сениорската репрезентација на Светското Првенство во 2006 година. Во 2006 година, Фабрегас потпишал долгорочен договор со Арсенал со времетраење од осум години, кој бил прекратен во 201, кога тој потпишал со Барселона.

 Кариера 
 Почетоци 
Фабрегас почнал да игра фудбал во академијата на ФК Барселона. За време на неговата младинска кариера, играл во одбранбениот и средниот ред, а сепак бил успешен стрелец, понекогаш постигнувал и над 30 голови во сезона.Интервју за Arsenal.com  (requires subscription), arsenal.com, пристапено 21 мај 2008. Но Цеск не играл ни еден натпревар за првиот тим на Камп Ноу.Cesc Fabregas, uefa.com, пристапено 21 мај 2008. Чувствувајќи дека во Барселона ќе има ограничени опции, и помали шанси да игра во првиот тим,The Young Gunner, thefa.com, 19 мај 2005, пристапено 21 мај 2008. решил да стане член на Арсенал. Договорот со Лондонскиот клуб го потпишал на 11 септември 2003 година. На почетокот, животот во главниот град на Англија му се видел тежок, но набрзо се спријателил со колегата Филип Сендерос, кој му помогнал да се навикне на новата средина.Marcotti, Gabriele and Balague, Guillem, "From Barcelona to Barnet: how a rising star learnt his trade" , timesonline.co.uk, 28 февруари 2007, пристапено 21 мај 2008. Со своите 16 години, Фабрегас не размислувал за пробивање во првиот тим, тој се угледувал на постарите играчи Патрик Виера и Жилберто Силва и се фокусирал на тренирањето и на изучувањето на англискиот јазик. Набрзо го одиграл и својот прв натпревар за Арсенал, на 23 октомври 2003 година на Хајбери во натпревар од Лига Купот против Ротерам Јунајтед. Со тој настап тој станал најмладиот играч кој настапил во првиот тим на Арсенал, на возраст од 16 години и 177 дена.Cesc Fabregas becomes Arsenal's youngest ever player , arsenal.com, 27 јануари 2006, пристапено 21 мај 2008. Потоа станал и најмладиот стрелец во историјата на Арсенал со голот во победата од 5:1 против Вулверхемптон, исто така во Лига Купот.Arsenal youngsters thump Wolves, news.bbc.co.uk, 2 декември 2003, пристапено 21 мај 2008. Иако Арсенал ја освоил лигата без пораз во сезоната 2003–04,CLUB RECORDS , arsenal.com, пристапено 21 мај 2008. на Фабрегас не му бил доделен медал бидејќи не играл ни еден натпревар во лигата.Francesc Fabregas history , soccernet.espn.go.com, пристапено 21 мај 2008.

Првите настапи за првиот тим на младиот Шпанец, надвор од Лига Купот, биле во почетокот на сезоната 2004–05. Првиот натпревар во сезоната за него бил против Манчестер Јунајтед за Комјунити Шилд. По повредата на Виера, Фабрегас го зазел неговото место и имал четири последователни стартови во Премиер Лигата. Шпанецот добил пофалби за настапите на тие натпревари, во кои постигнал и еден гол во победата од 3:0 против Блекбурн Роверс, со што станал најмладиот стрелец во историјата на Арсенал на натпревар од лигата.Hughes, Ian, "Fabregas the fabulous", news.bbc.co.uk, 27 август 2004, пристапено 21 мај 2008.Arsenal 3-0 Blackburn , soccernet.espn.go.com, 25 август 2004, пристапено 21 мај 2008. Со дополнителните повреди на Еду и Џилберто Силва, тинејџерот добил повеќе шанси да игра во сите натпреварувања. Во Лигата на Шампионите, станал вториот најмлад стрелец во историјата на натпреварувањето по постигнувањето на третиот гол во победата од 5:1 против Розенборг.Haylett, Trevor, "Awesome Arsenal progress in style, uefa.com, 7 декември 2004, пристапено 21 мај 2008. Сезоната ја завршил освојувајќи го својот прв трофеј со  Арсенал, играјќи во почетниот состав во финалето на ФА Купот, кога Арсенал го порази Манчестер Јунајтед на пенали.Arsenal 0-0 Man Utd (aet), news.bbc.co.uk, 21 мај 2005, пристапено 21 мај 2008.

 Редовен стартер 
По заминувањето на Виера за Јувентус, Фабрегас станал редовен во централниот дел на средниот ред покрај Џилберто Силва. Во сезоната 2005-06 година забележал 49 настапи во сите натпреварувања. И покрај младоста, редовно бил критикуван за неговите настапи во првиот тим. Бидејќи Фабрегас имал помала градба и играл со помала агресивност, споредено со Виера, на почетокот имало сомнежи за неговата способност да ја пополни празнината која настанала со заминувањето на французинот.Hubbard, Norman, "Arsenal's midfield muddle" , soccernet.espn.go.com, 22 август 2005, пристапено 21 мај 2008. Сепак, Фабрегас го наметнал сопствениот стил на игра и ги импресионирал познавачите на фудбалот во натпреварот од Лигата на Шампионите против Реал Мадрид и Јувентус.Arsenal 2-0 Juventus, news.bbc.co.uk, 28 март 2006, пристапено 21 мај 2008.Sheringham, Sam, "Spain Teenager Fabregas Sparks World Cup Rally, Wows Maradona", bloomberg.com, 20 јуни 2006, пристапено 21 мај 2008.Harrold, Michael, "Fabregas plots Arsenal revival", uefa.com, 13 април 2007, пристапено 21 мај 2008. Против вториот, го постигнал првиот гол и му асистирал на Тјери Анри за вториот, истовремено докажувајќи дека може да игра против цврсти и груби играчи од средниот ред како Виера. Фабрегас играли во финалето на Лигата на Шампионите против неговиот матичен клуб Барселона, но Арсенал го загубил натпреварот со 2:1,Haslem, Andrew, "Barca comeback denies Arsenal", uefa.com, 17 мај 2006, пристапено 21 мај 2008. со што сезоната 2005–06 година завршила без трофеј за Арсенал.

Почестите настапи на Фабрегас и неговите одлични изведби довеле до шпекулации за можен трансфер во летниот преоден рок; Реал Мадрид изразил желба да го потпишат Шпанецот и покрај неговиот долгорочен договор со Арсенал,Kendall, Mark,  "Real confident of securing Cesc's signature", msn.skysports.com, 4 јули 2006, пристапено 21 мај 2008. но менаџерот на Арсенал Арсен Венгер изјавил дека Арсенал не се заинтересирани за продажба.Wenger: Fàbregas is not for sale, he is Arsenal's future , arsenal.com, 12 јули 2006, пристапено 21 мај 2008. Во септември 2006, кога Фабрегас имал уште 6 години до крајот на договорот, Арсенал му понудил нов осум годишен договор, кој Фабрегас го потпиша на 19 октомври 2006.Fàbregas signs new Arsenal deal, news.bbc.co.uk, 19 октомври 2006, пристапено 21 мај 2008. Договорот бил невообичаено долг, но Фабрегас ги спомнал Венгер и стилот на игра на Арсенал како причини за неговата долгорочна заложба во клубот.Harris, Chris, "Fabregas - Our style of play makes me so happy" , arsenal.com, 22 октомври 2006, пристапено 21 мај 2008.Adams, Tom, "Cesc staying grounded", skysports.com, 27 октомври 2006, пристапено 21 мај 2007.

Сезоната 2006–07 година била уште една за добивање на искуство за младиот состав на Арсенал и за Фабрегас. Клубот повторно не успеа да освои ни еден голем трофеј. Но Фабрегас се истакна како еден од клучните креативни играчи во составот, настапувајќи на сите натпревари во Лигата.Arsenal are the ultimate 'second half' team , arsenal.com, пристапено 21 мај 2008. Фабрегас ја започнал сезоната за Арсенал со два гола на гостувањето кај Динамо Загреб, натпревар од квалификациите за Лигата на Шампиони кој заврши 3:0.Clarke, Richard, MATCH REPORT , arsenal.com, 8 јуни 2006, пристапено 21 мај 2008. Во Премиер Лигата имал 13 асистенции, што му донело второ место на табелата на асистенти. Ја завршил сезоната со неколку поединечни награди, вклучително и наградата Златно Момче, која ја доделува Италијанскиот весник ТутоСпорт, според мислењето на спортски новинари од цела Европа.Lipton, Martin, "HE'S FAB IN POLL", mirror.co.uk, 2 декември 2006, пристапено 21 мај 2008. Бил именуван и во Тимот на Годината на УЕФА за 2006,Your Team of 2006 revealed, uefa.com, 19 јануари 2006, пристапено 21 мај 2008. и беше прогласен за млад играч на месецот во Англија за јануари 2007 година.Benitez and Fabregas scoop awards, news.bbc.co.uk, 9 февруари 2007, пристапено 21 мај 2008. Исто така, бил номиниран и за Играч на Годината и Млад Играч на Годината според АПФ (Асоцијацијата на Професионални Фудбалери), но не ја доби ни едната.Arsenal 3-1 Man City: Fabregas inspires revival , soccernet.espn.go.com, 17 април 2007, пристапено 21 мај 2008. Во јуни 2007 година, бил именуван за Играч на Годината на Арсенал со 60% од гласовите.'He showed he is the ultimate midfield player' , arsenal.com, пристапено 21 мај 2008.

Сезоната 2007–08 почнала со голема несигурност за Арсенал. Најдобриот клупски стрелец Тјери Анри си заминал за Барселона, а имало и шпекулации околу иднината на Венгер во клубот.Wenger signs new three-year Gunners deal , soccernet.espn.go.com, 7 септември 2007, пристапено 21 мај 2008. Фабрегас веднаш знаел дека ќе стане најважниот играч на Арсенал, но изјавил дека е подготвен да се соочи со тој предизвик.How Fabregas plans to save Arsenal, football.guardian.co.uk, 25 август 2007, пристапено 21 мај 2008. Одлично ја започнал сезоната, постигнувајќи голови покрај вообичаените асистенции, и мрежното место soccernet му го препишал раниот успех на Арсенал на младиот Шпанец.Burying the ghost of Henry . soccernet.espn.go.com, 15 септември 2007, пристапено 21 мај 2008. Неговиот почеток му ја донело и наградата на O2 Играч на Месецот од навивачи на Арсенал за август, септември и октомври,Fabregas scoops O2 Player of the Month award , arsenal.com, 5 октомври 2007, пристапено 21 мај 2008. како и Играч на Месецот од Премиер Лигата за септември.GUNNERS DUO CELEBRATE AWARDS DOUBLE, premierleague.com, 19 октомври 2007, пристапено 21 мај 2008. Додека Арсенал ја предводел табелата во Премиер Лигата сè до март, Фабрегас придонеч многу и во Лигата на Шампионите; во вториот натпревар против Милан, постигна гол при крајот на натпреварот со што го донел Арсенал во четвртфиналето.AC Milan 0 - Arsenal 2, news.bbc.co.uk, 5 март 2008, пристапено 21 мај 2008. На 11 април 2008, Фабрегас повторно бил номиниран за наградите Играч на Годината и Млад Играч на Годината според АПФ;Ronaldo heads shortlist for players' awards , soccernet.espn.go.com, 11 април 2008, пристапено 21 мај 2008. при што ја добил наградата за млад играч на годината и бил именуван во Тимот на Годината според АПФ. Ronaldo named player of the year, news.bbc.co.uk, 27 април 2008, пристапено 21 мај 2008.

 Барселона 
Сеск Фабрегас го комплетирал трансферот во Барселона откако ставил потпис на петгодишен договор во кој има откупна клаузула вредна 200 милиони евра.

 Шпанска Репрезентација 
Иако редовно игра за Шпанија,Naya, Ignacio, "Fabregas, Wenger's boy coming good", germany2006.com, пристапено 21 мај 2008. репрезентативната кариера на Фабрегас започна уште на младинско ниво. На Светското Првенство за играчи до 17 години кое се одржа во 2003 година во Финска, заврши како најдобар стрелец и покрај тоа што играше во средниот ред, и беше изгласан за најдобар играч на турнирот. Шпанија заврши на второ место зад Бразил.Brazil roar past brave Spain, Argentina take third , fifa.com, 30 август 2003, пристапено 21 мај 2008.

Откако стана еден од клучните играчи на Арсенал во неговата втора сезона во клубот, Фабрегас набрзо доби повик во сениорскиот состав на Шпанија. Селекторот на Шпанија Луис Арагонес откако ги забележа неговите перформанси во лигата на Шампионите во 2006, го повика тинејџерот во составот за пријателскиот натпревар против Брегот на Слонова Коска.Harris, Chris, "Fabregas - Why I feel part of the Spain 'family'" , arsenal.com, 28 март 2007, пристапено 21 мај 2008. На тој натпревар, Фабрегас стана најмладиот играч кој настапил за Шпманија во последните 70 години. Доби поволни критики за неговото деби и учествуваше во акцијата по која беше постигнат првиот гол од победата со 3:2 против Слоновите.Ivory Coast suffer defeat, news.bbc.co.uk, 2 март 2006, пристапено 21 мај 2008.

На 15 мај 2006, Фабрегас беше избран во составот на Шпанија за Светското Првенство во Германија. За време на турнирот, влезе од клупа на првите два натпревари од групата, и придонесе со асистенција во победата од 3:1 против Тунис.Spain 3-1 Tunisia, news.bbc.co.uk, 19 јуни 2006, пристапено 21 мај 2008. Потоа стартуваше заедно со остатокот од резервите на Шпанија (вклучително и тогашниот соиграч од Арсенал Хосе Антонио Рејес) во третиот натпревар од групата против Саудиска Арабија.Saudi Arabia 0-1 Spain, news.bbc.co.uk, 23 јуни 2006, пристапено 21 мај 2008. Доби место во почетниот состав на првиот натпревар од Нок-аут фазата против Франција, на местото на Маркос Сена, но Шпанија загуби со 3:1.Spain 1-3 France, news.bbc.co.uk, 27 јуни 2006, пристапено 21 мај 2008. Фабрегас стана и најмладиот играч кој настапил за Шпанија на Светско Првенство кога влезе како замена за Луис Гарсија во 77 минута за време на победата од 4:0 против Украина на 13 јуни 2006; тогаш имаше 19 години и 41 ден.Spain 4-0 Ukraine, news.bbc.co.uk, 14 јуни 2006, пристапено 21 мај 2008. Беше и номиниран за Најдобар Млад Играч на Светското Првенство, но таа награда му припадна на Лукас Подолски од Германија.Germany's Podolski named top young player, cbc.ca, 7 јули 2006, пристапено 21 мај 2008.

На Еуро 2008, Фабрегас го доби дресот со број 10, наместо 18 кој претходно го носеше.Veysey, Wayne, "Cesc Fabregas ready to talk tough with Arsenal" , telegraph.co.uk, 28 мај 2008, accessed 10 June 2008. Иако настапи најчесто како замена, Цеск имаше голем удел во успехот на Шпанија. Својот прв репрезентативен гол го постигна  на натпреварот против Русија кој заврши 4:1, тој имаше и асистенција на истиот натпревар.Cesc in Euro 2008 Team of the Tournament, arsenal.com, accessed 6 август 2008. Шпанија победи на сите три натпревари од групата, по што се сретна со Италија во четвртфиналето. На тој натпревар Фабрегас го постигна победничкиот пенал откако натпреварот заврши 0:0 и покрај продолженијата.Spain beat Italy in penalty shootout , soccernet-akamai.espn.go.com, 22 June 2008, accessed 23 June 2008. Во полуфиналето, Шпанија ја порази Русија со 3:0, Фабрегас имаше две асистенции. По овие настапи, тој доби почетна позиција во финалето против Германија, Шпанија го доби натпреварот со 1:0; ова беше првиот трофеј на Шпанија по 1964.Germany 0-1 Spain: Torres ends Spain's pain, soccernet.espn.go.com, 30 June 2008, accessed 30 June 2008. За неговиот труд, Фабрегас беше именуван во Тимот на Првенството, состав од 23-ца избран од техничкиот тим на УЕФА.

 Стил на игра 
Доведен во Арсенал како младинец кој постепено требаше да се развие преку настапи во Лига Купот, Фабрегас ненадејно се најде во почетниот состав, по повредите на Виера, Џилберто Силва и Еду во сезоната 2004-05. Фабрегас најчесто функционира како плејмејкер и неговата најсилна страна се подавањата. Како еден од најпосакуваните млади таленти во фудбалот, тој е опишуван како витален дел од првиот тим на Арсенал, со неговата визија, креативност и несебичност кои придонесуваат во играта на Арсенал, притоа покажувајќи зрелост која не е карактеристична за неговите години.Smith, Alan, "Fabregas puts his skates on in chase for perfection" , telegraph.co.uk, 20 јануари 2007, пристапено 22 мај 2008.McIlvanney, Hugh, "Fàbregas a leader in waiting", timesonline.co.uk, 26 март 2006, пристапено 22 мај 2008. Што се однесува до прекините, тој е еден од најредовните изведувачи на корнери и слободни удари во тимот.

Во интервјуа, Фабрегас има изјавено дека иако Виера му служел како ментор и играч на кој се угледувал,Townsend, Nick, "Spanish marvel blossoms", The Independent on Sunday, 2 октомври 2005, пристапено 22 мај 2008. сепак тој својата игра ја базира на неговиот херој од детството и сограѓанин Јосеп Гвардиола. Во смисла дека се разликува од неговите претходници на истата позиција во Арсенал, претпочитајќи умешност пред сила. На почетокот ова му донесе критики поради неговата лесна градба и помалку агресивниот стил на игра, па дури и поранешниот колега Ешли Кол го критикуваше Шпанецот велејќи дека тој е „недокажан“ и дека припаѓа во „перолесна категорија“ во автобиографијата.Macintosh, Iain, "Completely Fab", The New Paper, 29 септември 2007.

Сепак, статистиките на фабрегас се подобрија со тек на времето, и тој прифати по агресивен стил на игра. Неговата значајност како кретивната сила во тимот се одсликува и во податокот кој вели дека Фабрегас имаше 16 асистенции во сезоната 2006–07. И самиот признава дека постигнувањето голови му беше слаба страна во првите неколку сезони во Арсенал; слабиот степен на реализација беше општ проблем кај Арсенал во претходните две сезони. Ова се промени на почетокот на сезоната 2007–08 кога Фабрегас постигна 11 голови во првите 16 натпревари, менаџерот на Арсенал, Венгер, тврди дека младиот шпанец ќе биде како Мишел Платини, Француски играч од средниот ред познат по честите голови.Wenger: Fabregas has the vision of Platini , arsenal.com, 19 септември 2007, пристапено 22 мај 2008.Wenger: 'This team is blossoming and growing' , arsenal.com, 15 септември 2007, пристапено 22 мај 2008. Поради неговата возраст, има загриженост поради бројот на натпревари кои ги игра за тимот и за репрезентацијата во изминатите неколку сезони, и се стравува од премореност и повреди доколку не добие адекватен одмор,van Wijk, Jim, "Fabregas in need of rest after season of hard work" , sport.independent.co.uk, 29 март 2007, пристапено 22 мај 2008. но во неговата шестгодишна кариера во Арсенал нема претрпено ни една посериозна поовреда.

 Клупски статистики 
(заклучно со 28 април 2008)

КлубСезонаЛигаКупОпфаќа ФА Куп, Лига Куп и Комјунити Шилд.ЕвропаВкупноНастапи   Голови  Асистенции  Настапи  Голови  Асистенции  Настапи  Голови  Асистенции  Настапи  Голови  Асистенции  Арсенал2003–040003100003102004–05332480051046342005–063535210131050552006–07382136021021544162007–083271930110634513242008-097200004029122009–10251415101733331719 Career totals185 31 66 24 2 4 55 13  13264  46 83

 Достигнувања 

Арсенал
 Освојувач
 ФА Куп: 2004–05
 Комјунити Шилд: 2004–05

 Второ место
 Лига на Шампиони: 2005–06
 Лига Куп: 2006–07
 Комјунити Шилд: 2005–06

Шпанија
 Освојувач
 Европско Првенство: 2008
 Второ место
 ФИФА Светско Првенство до 17: 2003 
 УЕФА Европско Првенство до 17: 2004

Поединечни
 Асоцијација на Професионални Фудбалери (АПФ)
 Играч на Месецот во Премиер Лига: January 2007, September 2007
 Млад играч на годината според АПФ: 2007–08
 Тим на Годината според АПФ: 2007–08
 Тим на првенството на ЕУРО 2008
 Европа
 Тим на годината според УЕФА: 2006
 Тим на првенството според УЕФА: 2008
 Награда Браво (Еквивалент на Ballon d'Or за играчи до 21 година): 2006
 Европско Првенство до 17 години, Златен играч според УЕФА: 2004
 Свет
 ФИФА Светско Првенство до 17, Златна Копачка: 2003
 ФИФА Светско Првенство до 17, Златна топка: 2003
 Арсенал
 Играч на сезоната според O2/Arsenal.com: 2006–07, 2007–08Fabregas is O2/Arsenal.com Player of the Season, arsenal.com, accessed 8 јули 2008.

 Други проекти 
Фабрегас беше главна улога во негова еднократна телевизиска програма, „Шоуто на Цеск Фабрегас: Nike Live“, која се прикажа на 19 мај 2008. Програмата беше спонзорирана од Најк и беше прикажана на Скај Спорт. Шоутп се состоеше од неколку скечови со Фабрегас и некои од неговите колеги од Арсенал како Филип Сендерос и Никлас Бентнер, како и менаџерот Арсена Венгер, родителите на Фабрегас и ѕвездата на Мала Британија Мет Лукас.The Cesc Fàbregas Show: Nike Live  nikelivefabregas.com, пристапено 22 мај 2008.

 Белешки 

 Надворешни врски 
 Профил на Arsenal.com
 Flickr: http://www.flickr.com/groups/834927@N25/

Категорија:Фудбалери на ФК Арсенал
Категорија:Живи луѓе
Категорија:Фудбалери на ФК Барселона
Категорија:Фудбалери на Светско првенство 2006
Категорија:Фудбалери на Светско првенство 2010
Категорија:Фудбалери од Премиер Лига
Категорија:Шпански фудбалери
Категорија:ФУдбалери од Ла